2 Jehofa o ne a re: “Ke tlile go mo direla mothusi, gore e nne motlatsi wa gagwe.” Go tswa foo Modimo o ne a dira gore monna wa ntlha a welwe ke boroko jo bogolo, mme a ntsha longwe lwa dikgopo tsa gagwe mo mmeleng wa gagwe o o itekanetseng. O ne a dirisa logopo loo go dira mosadi. Fa Jehofa a ne a tlisa mosadi yono yo o itekanetseng e bong Efa kwa go Adame, monna yono o ne a re: “Kgabagare yono ke lerapo la marapo a me le nama ya nama ya me. Yono o tla bidiwa Mosadi, ka gonne o ntshitswe mo monneng.” Eleruri Efa e ne e le motlatsi wa ga Adame. Mongwe le mongwe wa bone o ne a tla nna le dinonofo tse di tlhomologileng mme boobabedi ba ne ba itekanetse ba bopilwe mo setshwanong sa Modimo. Jehofa o ne a rulaganya lenyalo la ntlha jalo. Go ne ga nna motlhofo fela gore Adame le Efa ba amogele thulaganyo eno ya Modimo e e neng e tla dira gore ba thusane.—Gen. 1:27; 2:21-23.